Predkladacia správa

Návrh na dofinancovanie prevádzky ústredí cirkví a náboženských spoločností predkladá minister kultúry Slovenskej republiky ako iniciatívny materiál.  
 
Problematiku financovania cirkví upravuje zákon č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov. Na základe uvedeného zákona štát poskytuje cirkvám a náboženským spoločnostiam prostriedky na platy duchovných, odvody do fondov a čiastočne na prevádzku ústredí cirkví a náboženských spoločností. V dôsledku tohtoročného zníženia príspevku na prevádzku cirkevných ústredí na  
75 % úrovne roka 2007, navrhuje ministerstvo kultúry dorovnať výšku predmetného príspevku z rezervy vlády SR. Ide celkovo o sumu 29, 559 mil. Sk.  
 
Vzhľadom na uvedené skutočnosti ministerstvo kultúry navrhuje schváliť uvoľnenie finančných prostriedkov z rezervy vlády Slovenskej republiky pre rozpočtovú kapitolu ministerstva kultúry na dofinancovanie prevádzky ústredí cirkví a náboženských spoločností v celkovej výške 29,559 mil. Sk.